  Майя Бывальцева Чакланъёсъя, нунал ӵоже Удмуртиын лымыян сяна, йӧ но зорен суро лымы усьыны быгатоз. 8-тӥ шуркынмонэ со сярысь вераз элькунысь Гидрометценртысь куазез эскеронъя ёзэтлэн кивалтӥсез Алла Шумихина. «Али Удмуртиез шуныт фронт ортче, лымы усён вакытэ улос 1 иськемозь гинэ адӟиське… Лымыялоз быдэс нунал, куд-ог интыосын кот лымы усёз, йӧзор но усьыны быгатоз», — ивортӥз со «Фейсбукысь» бамаз. Элькунысь лымшор ёросъёсын +2 градусозь шуныт кариськоз. Нырысь-валысь чакланъёсъя, вуоно уйин кот лымы усёз. 9-тӥ шуркынмонэ уйин температура -5…-10 градусозь лэзькоз. Глазкарын -15 градус луыны быгатоз. Тодэ вайытом, «Елабуга-Пермь» федерал трассалэсь кышкытлыко люкетъёссэ Удмуртиысь МЧС лымыян вакытэ эскерыса возе. Тегъёс: Мерлык Ижкар Удмуртия куазь сюресъёс лымы  